Source: http://www.csmsatumare.ro/scrima/
Timestamp: 2017-09-20 12:59:00+00:00

Document:
Home / Scrima
Secţia de scrimă a CSM Satu Mare a fost înfiinţată în luna aprilie 2014, după transferarea echipei de spadă a CS Satu Mare la Clubul Sportiv Municipal. Antrenorul spadasinilor de la CSM Satu Mare este Francisc Csiszar, omul prin mâinile căruia au trecut serii întregi de campioni.
Din echipa de spadă a CSM Satu Mare fac parte următorii scrimeri: Adrian Pop, Adrian Szilagyi, Arkosi Bertalan şi Andrei Radu.
În scurta lor istorie în cadrul CSM Satu Mare, spadasinii antrenaţi de Francisc Csiszar şi-au confirmat valoarea atât la nivel naţional cât şi internaţional. Astfel, în cadrul Superligii Naţionale de spadă seniori, competiţie ce s-a desfăşurat în perioada 28-29 mai la Sala de Scrimă „Alexandru Csipler” din municipiul, reşedinţă de judeţ, formaţia CSM Satu Mare a cucerit medalia de argint la proba pe echipe, fiind învinsă în finală de Universitatea Craiova. În cadrul aceleiaşi competiţii Andrei Radu a cucerit medalia de argint la proba individuală.
A urmat Campionatul European de scrimă de la Strasbourg (Franţa), competiţie ce s-a desfăşurat în perioada 7-14 iunie, turneu la care au participat şi doi spadasini de la CSM Satu Mare, Adrian Pop şi Arkosi Bertalan.
Cel mai bine plasat român la proba individuală de spadă masculin a fost sătmăreanul Adrian Pop, care a terminat la europenele din acest an pe locul 31. Pop s-a impus cu 15-14 în tabloul de 64, împotriva olandezului Frederick Von Der Osten, pentru ca în tabloul de 32 să piardă în faţa lui Igor Reizling din Ucraina, cu scorul de 12-14. Cel de-al doilea spadasin din cadrul CSM Satu Mare care a participat la europene a fost Arkosi Bertalan. Acesta a terminat competiţia pe locul 62.

References: CSM 
 CSM 
 CSM 
 CSM 
 CSM 
 CSM 
 CSM